CELEX: 32021D0874
Language: mt
Date: 2021-05-26 00:00:00
Title: Deċiżjoni (UE) 2021/874 tal-Bank Ċentrali Ewropew tas-26 ta’ Mejju 2021 li temenda d-Deċiżjoni (UE) 2019/1743 dwar ir-remunerazzjoni ta’ holdings ta’ eċċess ta’ riżervi u ta’ ċerti depożiti (BĊE/2021/25)

31.5.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 191/43
               
            
         DEĊIŻJONI (UE) 2021/874 TAL-BANK ĊENTRALI EWROPEW
         tas-26 ta’ Mejju 2021
         li temenda d-Deċiżjoni (UE) 2019/1743 dwar ir-remunerazzjoni ta’ holdings ta’ eċċess ta’ riżervi u ta’ ċerti depożiti (BĊE/2021/25)
         IL-KUNSILL GOVERNATTIV TAL-BANK ĊENTRALI EWROPEW,
         Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-ewwel inċiż tal-Artikolu 127(2) tiegħu,
         Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, b’mod partikolari l-ewwel inċiż tal-Artiklu 3.1 u l-Artikoli 17 sa 19 tiegħu,
         Billi:
         
                     (1)
                  
                  
                     Id-Deċiżjoni ta’ Implimentazzjoni tal-Kummissjoni C(2021) 2502 final tal-14 ta’ April 2021 li tistabbilixxi l-arranġamenti meħtieġa għall-amministrazzjoni tal-operazzjonijiet ta’ self skont id-Deċiżjoni tal-Kunsill (UE, Euratom) 2020/2053 u għall-operazzjonijiet ta’ għoti b’self relatati ma’ self mogħti skont l-Artikolu 15 tar-Regolament (UE) 2021/241 tal-Parlament Ewropew u tal-Kunsill (1) tipprevedi, inter alia, għall-amministrazzjoni tal-operazzjonijiet ta’ teħid ta’ self fil-kuntest ta’ NextGenerationEU, li ġiet adottata biex tiffinanzja inizjattivi ta’ rkupru f’każ ta’ kriżi tal-COVID-19 filwaqt li tiffaċilita t-tranżizzjoni ekoloġika u diġitali tal-ekonomija tal-Unjoni.
                  
               
                     (2)
                  
                  
                     Il-Kunsill Governattiv iqis li holdings ta’ flus kontanti prudenzjali li jinżammu f’kont dedikat mal-Bank Ċentrali Ewropew (BĊE) skont l-Artikolu 13(2) tad-Deċiżjoni ta’ Implimentazzjoni C(2021) 2502 final għandhom ikunu eżentati minn rati tal-imgħax negattivi.
                  
               
                     (3)
                  
                  
                     Skont l-Artikolu 22 tad-Deċiżjoni ta’ Implimentazzjoni C(2021) 2502 final, l-operazzjonijiet NextGenerationEU ta’ teħid b’self, ġestjoni tad-dejn u ta’ għoti b’self mhux se jiġu implimentati sad-data tad-dħul fis-seħħ tad-Deċiżjoni tal-Kunsill (UE, Euratom) 2020/2053. Madankollu, peress li l-operazzjonijiet NextGenerationEU ta’ teħid b’self, ġestjoni tad-dejn u għoti b’self huma mistennija li jibdew f’Ġunju 2021, huwa meħtieġ li jitħejja l-qafas legali tal-BĊE għal tali implimentazzjoni u għalhekk huwa xieraq li tiġi emendata d-Deċiżjoni (UE) 2019/1743 (BĊE/2019/31) qabel id-data tad-dħul fis-seħħ tad-Deċiżjoni tal-Kunsill (UE, Euratom) 2020/2053, biex jiġu previsti tali eżenzjonijiet. Għalhekk, din id-Deċiżjoni għandha tidħol fis-seħħ mingħajr dewmien.
                  
               
                     (4)
                  
                  
                     Għalhekk, id-Deċiżjoni (UE) 2019/1743 (BĊE/2019/31) għandha tiġi emendata kif meħtieġ,
                  
               ADOTTA DIN ID-DEĊIŻJONI:
         
            Artikolu 1
            Emenda
            L-Artikolu 2 tad-Deċiżjoni (UE) 2019/1743 (BĊE/2019/31) huwa mibdul b’dan li gej:
            
               
                  “Artikolu 2
                  Remunerazzjoni ta’ ċerti depożiti miżmumin għand il-BĊE
                  
                     1.   Kontijiet miżmuma mal-BĊE b’mod konformi mad-Deċiżjoni BĊE/2003/14 tal-Bank Ċentrali Ewropew (*1), id-Deċiżjoni BĊE/2010/31 tal-Bank Ċentrali Ewropew (*2), id-Deċiżjoni BĊE/2010/17 tal-Bank Ċentrali Ewropew (*3) u r-Regolament tal-Kunsill (UE) 2020/672 (*4) għandhom ikomplu jiġu rremunerati bir-rata tal-faċilità ta' depożitu. Madankollu, meta jkun meħtieġ li d-depożiti jinżammu f’dawk il-kontijiet qabel id-data meta jrid isir ħlas skont ir-regoli legali jew kuntrattwali applikabbli għall-faċilità kkonċernata, dawn id-depożiti għandhom jiġu remunerati matul dan il-perijodu bikri bir-rata ta’ żero fil-mija jew tal-faċilità ta’ depożitu, skont liema tkun l-ogħla.
                  
                  
                     2.   Il-kont iddedikat miżmum mal-BĊE skont l-Artikolu 13(2) tad-Deċiżjoni ta’ Implimentazzjoni tal-Kummissjoni C(2021) 2502 final tal-14 ta’ April 2021 li tistabbilixxi l-arranġamenti meħtieġa għall-amministrazzjoni tal-operazzjonijiet ta’ teħid ta’ self skont id-Deċiżjoni tal-Kunsill (UE, Euratom) 2020/2053 u għall-operazzjonijiet ta’ għoti b’self relatati ma’ self mogħti skont l-Artikolu 15 tar-Regolament (UE) 2021/241 tal-Parlament Ewropew u tal-Kunsill (*5) għall-finijiet ta’ holdings ta’ flus kontanti prudenzjali kif imsemmi f’dak l-Artikolu għandu jiġi remunerat b’żero fil-mija jew ir-rata tal-faċilità ta’ depożitu, skont liema tkun l-ogħla, ħlief fejn l-ammont aggregat ta’ depożiti miżmuma f’dak il-kont dedikat jaqbeż EUR 20 biljun, f’liema każ l-ammont eċċessiv għandu jiġi remunerat bir-rata tal-faċilità ta’ depożitu.
                  
               
            
         
         
            Artikolu 2
            Dħul fis-seħħ
            Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.
         
         
            Magħmul fi Frankfurt am Main, is-26 ta’ Mejju 2021.
            
               
                  Għall-Kunsill Governattiv tal-BĊE
               
               
                  Il-President tal-BĊE
               
               Christine LAGARDE
            
         
         
            (1)  C(2021) 2502 finali